TARYBOS REGLAMENTAS (EB) Nr. 455/2008
2008 m. gegužės 26 d.
panaikinantis Reglamentą (EB) Nr. 752/2007 dėl tam tikrų apribojimų, taikomų tam tikriems iš Ukrainos importuojamiems plieno gaminiams, administravimo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 133 straipsnį,
atsižvelgdama į Komisijos pasiūlymą,
kadangi:
(1)
Partnerystės ir bendradarbiavimo susitarimas, įkuriantis Europos Bendrijų bei jos valstybių narių ir Ukrainos partnerystę (1) (toliau - PBS) įsigaliojo 1998 m. kovo 1 d.
(2)
PBS 22 straipsnio 1 dalyje nurodyta, kad prekybą tam tikrais plieno gaminiais reglamentuoja to susitarimo III antraštinė dalis, išskyrus jos 14 straipsnį, ir susitarimo dėl kiekybinių priemonių nuostatos.
(3)
2007 m. birželio 18 d. Europos bendrija ir Ukrainos vyriausybė sudarė susitarimą dėl prekybos tam tikrais plieno gaminiais (2) (toliau - susitarimas).
(4)
2007 m. gegužės 30 d. Taryba priėmė reglamentą (EB) Nr. 752/2007 dėl tam tikrų apribojimų, taikomų tam tikriems iš Ukrainos importuojamiems plieno gaminiams, administravimo (3), kuriuo būtų įgyvendinamas susitarimas.
(5)
Susitarimo 10 straipsnio 4 dalyje nustatyta, jog, Ukrainai įstojus į Pasaulio prekybos organizaciją iki susitarimo galiojimo pabaigos, susitarimas nutraukiamas, o kiekybinės normos panaikinamos nuo įstojimo dienos.
(6)
2008 m. gegužės 16 d. Ukraina taps Pasaulio prekybos organizacijos nare.
(7)
Tą dieną reglamentas, kuriuo įgyvendinamas susitarimas, netenka turinio.
(8)
Todėl, siekiant aiškumo, Reglamentą (EB) Nr. 752/2007 reikia panaikinti,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 752/2007 panaikinamas.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. gegužės 26 d.